CELEX: 22022D1079
Language: ro
Date: 2022-02-04 00:00:00
Title: Decizia NR. 31/2022 a Comitetului mixt al SEE din 4 februarie 2022 de modificare a anexei II (Reglementări tehnice, standarde, încercări și certificare) la Acordul privind SEE [2022/1079]

30.6.2022   
               
               
                  RO
               
               
                  Jurnalul Oficial al Uniunii Europene
               
               
                  L 175/49
               
            
         DECIZIA NR. 31/2022 A COMITETULUI MIXT AL SEE
         din 4 februarie 2022
         de modificare a anexei II (Reglementări tehnice, standarde, încercări și certificare) la Acordul privind SEE [2022/1079]
         COMITETUL MIXT AL SEE,
         având în vedere Acordul privind Spațiul Economic European („Acordul privind SEE”), în special articolul 98,
         întrucât:
         
                     (1)
                  
                  
                     Regulamentul (UE) 2018/848 al Parlamentului European și al Consiliului din 30 mai 2018 privind producția ecologică și etichetarea produselor ecologice și de abrogare a Regulamentului (CE) nr. 834/2007 al Consiliului (1), astfel cum a fost corectat în JO L 270, 29.10.2018, p. 37, JO L 305, 26.11.2019, p. 59, JO L 7, 11.1.2021, p. 53 și JO L 204, 10.6.2021, p. 47, trebuie încorporat în Acordul privind SEE.
                  
               
                     (2)
                  
                  
                     Regulamentul (UE) 2020/1693 al Parlamentului European și al Consiliului din 11 noiembrie 2020 de modificare a Regulamentului (UE) 2018/848 privind producția ecologică și etichetarea produselor ecologice în ceea ce privește data de aplicare a acestuia și anumite alte date menționate în regulamentul respectiv (2) trebuie încorporat în Acordul privind SEE.
                  
               
                     (3)
                  
                  
                     Regulamentul (UE) 2018/848 abrogă Regulamentul (CE) nr. 834/2007 al Consiliului (3), care este încorporat în Acordul privind SEE și care, în consecință, trebuie abrogat în conformitate cu Acordul privind SEE.
                  
               
                     (4)
                  
                  
                     Prezenta decizie se referă la legislația care conține dispoziții privind sănătatea plantelor. Legislația privind sănătatea plantelor nu intră în domeniul de aplicare al Acordului SEE și, prin urmare, dispozițiile privind sănătatea plantelor nu se aplică statelor AELS.
                  
               
                     (5)
                  
                  
                     Prezenta decizie se referă la legislația privind produsele alimentare. Legislația privind produsele alimentare nu se aplică Principatului Liechtenstein atât timp cât aplicarea Acordului între Comunitatea Europeană și Confederația Elvețiană privind schimburile comerciale cu produse agricole se extinde la Principatul Liechtenstein, astfel cum se specifică în partea introductivă a capitolului XII din anexa II la Acordul privind SEE. Prezenta decizie nu se aplică, așadar, Principatului Liechtenstein.
                  
               
                     (6)
                  
                  
                     Prin urmare, anexa II la Acordul privind SEE ar trebui modificată în consecință,
                  
               ADOPTĂ PREZENTA DECIZIE:
         
            Articolul 1
            În anexa II la Acordul privind SEE, în capitolul XII, textul de la punctul 54b [Regulamentul (CE) nr. 834/2007 al Consiliului] se înlocuiește cu următorul text:
            „32018 R 0848: Regulamentul (UE) 2018/848 al Parlamentului European și al Consiliului din 30 mai 2018 privind producția ecologică și etichetarea produselor ecologice și de abrogare a Regulamentului (CE) nr. 834/2007 al Consiliului (JO L 150, 14.6.2018, p. 1), astfel cum a fost corectat în JO L 270, 29.10.2018, p. 37, JO L 305, 26.11.2019, p. 59, JO L 7, 11.1.2021, p. 53 și JO L 204, 10.6.2021, p. 47, astfel cum a fost modificat prin:
            
                        —
                     
                     
                        
                           32020 R 1693: Regulamentul (UE) 2020/1693 al Parlamentului European și al Consiliului din 11 noiembrie 2020 (JO L 381, 13.11.2020, p. 1).
                     
                  În sensul prezentului acord, dispozițiile regulamentului se citesc cu următoarele modificări:
            
                        (a)
                     
                     
                        Dispozițiile regulamentului nu se aplică în domeniul sănătății plantelor în statele AELS.
                     
                  
                        (b)
                     
                     
                        Trimiterile la criteriile stabilite în Regulamentul (UE) nr. 1305/2013 al Parlamentului European și al Consiliului și în Regulamentul (UE) nr. 1380/2013 al Parlamentului European și al Consiliului se interpretează, în ceea ce privește statele AELS, ca trimiteri la criteriile stabilite în temeiul legislației naționale a statelor AELS.
                     
                  
                        (c)
                     
                     
                        Autoritatea AELS de Supraveghere are acces la sistemele descrise la articolul 43 alineatul (1) și la articolul 51 alineatul (2).
                     
                  
                        (d)
                     
                     
                        La articolul 45 alineatul (1) litera (b) punctul (ii), după cuvintele «acordul comercial relevant» se introduce următorul text:
                        «sau, în ceea ce privește statele AELS, deciziile statelor AELS adoptate în conformitate cu articolul 47 al doilea paragraf».
                     
                  
                        (e)
                     
                     
                        La articolul 47 se adaugă următorul alineat:
                        «Atunci când Uniunea a recunoscut o țară terță în conformitate cu prezenta dispoziție, aceasta informează Comitetul permanent al statelor AELS. În termen de 30 de zile de la primirea notificării, statele AELS iau o decizie privind recunoașterea echivalenței țării terțe și condițiile produsului specificate în notificarea Uniunii. Comitetul mixt al SEE este informat cu privire la aceste decizii și publică periodic o listă a deciziilor în suplimentul SEE la Jurnalul Oficial al Uniunii Europene.»
                     
                  
                        (f)
                     
                     
                        La articolul 60, după cuvintele «1 ianuarie 2022» se introduce următorul text:
                        «sau, în ceea ce privește statele AELS, data intrării în vigoare a Deciziei nr. 31/2022 a Comitetului mixt al SEE din 4 februarie 2022,».
                     
                  
                        (g)
                     
                     
                        În anexa II partea I punctul 1.5 primul paragraf, după cuvântul „Danemarca” se introduce următorul text:
                        «, și pentru suprafețele care au fost certificate ca ecologice pentru practica respectivă înainte de 14 iunie 2018 în statele AELS».
                     
                  
                        (h)
                     
                     
                        În lista din anexa IV se adaugă următoarele mențiuni:
                        
                                    «IS
                                 
                                 
                                    :
                                 
                                 
                                    lífrænt.
                                 
                              
                                    NO.
                                 
                                 
                                    :
                                 
                                 
                                    økologisk.».”
                                 
                              
                  
         
            Articolul 2
            Textele Regulamentului (UE) 2018/848, astfel cum a fost corectat prin JO L 270, 29.10.2018, p. 37, JO L 305, 26.11.2019, p. 59, JO L 7, 11.1.2021, p. 53 și JO L 204, 10.6.2021, p. 47, și Regulamentului (UE) 2020/1693 în limbile islandeză și norvegiană, care urmează să fie publicate în suplimentul SEE la Jurnalul Oficial al Uniunii Europene, sunt autentice.
         
         
            Articolul 3
            Prezenta decizie intră în vigoare în ziua următoare datei la care s-a efectuat ultima notificare prevăzută la articolul 103 alineatul (1) din Acordul privind SEE (*).
         
         
            Articolul 4
            Prezenta decizie se publică în secțiunea SEE și în suplimentul SEE ale Jurnalului Oficial al Uniunii Europene.
         
         
            Adoptată la Bruxelles, 4 februarie 2022.
            
               
                  Pentru Comitetul mixt al SEE
               
               
                  Președintele
               
               Nicolas VON LINGEN
            
         
         
            (1)  JO L 150, 14.6.2018, p. 1.
         
            (2)  JO L 381, 13.11.2020, p. 1.
         
            (3)  JO L 189, 20.7.2007, p. 1.
         
            (*)  Au fost semnalate obligații constituționale.